PATVIRTINTA

Zarasų ,,Ąžuolo“ gimnazijos

direktoriaus 2024 m. kovo 14 d.

įsakymu Nr. VM-18

**ZARASŲ „ĄŽUOLO“ GIMNAZIJA,**

**ZARASŲ R. SAVIVALDYBĖS VIEŠOJI BIBLIOTEKA**

**Lietuvos 7-12 klasių mokinių**

**eilėraščių ekranizacijų ir fotografijos bei poezijos konkursas**

***„Kuriu – vaizdu, garsu, žodžiu“***

**Konkurso nuostatai**

**RengėjaI**

Konkursą rengia Zarasų „Ąžuolo“ gimnazija ir Zarasų r. savivaldybės viešoji biblioteka.

Informacija teikiama tel. +37068790871, el. paštu gitana.kavaliauskaite@bendrasisugdymas.lt

**Tikslai**

* Sudominti mokinius įvairiomis meno rūšimis: literatūra, muzika, kūrinio ekranizacija, fotografija, populiarinti naujųjų medijų meną, skatinti išmokti kūrybiškai panaudoti skaitmenines technologijas.
* Ugdyti mokinių saviraišką, kūrybinius gebėjimus derinti kelias meno rūšis.
* Skatinti tarpmokyklinį bendradarbiavimą ir tarpinstitucinius ryšius.
* Skatinti tarpdalykinį ir mokinių bendradarbiavimą, integruotą kūrybinę veiklą.

**DARBŲ PATEIKIMAS**

1. **Eilėraščių ekranizacijų sekcija**:

konkursui pateikiami kolektyviniai video darbai (2-5 mokinių grupė).

Grupės nariais gali būti ir tos pačios mokyklos skirtingų klasių mokiniai.

Viena dalyvių grupė gali pateikti tik vieną darbą.

Darbo trukmė – iki 5 min; pageidaujamas formatas – mp4, rezoliucija – 1920×1080.

1. **Fotografijos ir poezijos sekcija**:

konkursui pateikiama vieno mokinio 1 fotografija arba 2-3 fotografijų ciklas ir trumpas darbą atskleidžiantis kūrybinis tekstas (savos kūrybos miniatiūra, sentencija, eilėraštis ar jo posmas, haiku ar pan.).

Fotografijos pateikiamos JPG formatu, ilgoji kraštinė 3000 px.

Tekstas pateikiamas Word formatu anketoje (žr. priedą Nr. 2).

Darbus konkursui atsiųsti **iki 2024 m. birželio 15 d.**

el. pašto adresu gitana.kavaliauskaite@bendrasisugdymas.lt

Kartu prašome atsiųsti užpildytą dalyvių **anketą** (žr. priedus Nr. 1, Nr. 2).

**KONKURSO SĄLYGOS IR VERTINIMO KRITERIJAI**

1. **Eilėraščių ekranizacijų sekcija**:

1.1. pasirinkto žinomo poeto (lietuvių ar užsienio) eilėraščio interpretacija – sukurta daina arba kompozicija ir 2-5 min ekranizacija (darbe turi būti nurodytas eilėraščio autorius, pavadinimas bei ekranizaciją kūrusių mokinių vardai ir pavardės, mokykla, konsultavęs mokytojas).

1.2. Eilėraščio suvokimas ir ekranizacija originalūs, kūrybiškai atskleisti garsu ir vaizdu.

1. **Fotografijos ir poezijos sekcija**:

2.1. vieno autoriaus fotografija ar 2-3 fotografijų ciklas ir jį apibūdinantis dalyvio sukurtas tekstas.

2.2. Originali vaizdo ir literatūrinio žodžio dermė.

**Apdovanojimai**

Padėkos ir prizai jauniesiems kūrėjams, jų mokytojams.

**ORGANIZAVIMAS**

Jaunimo kūrybos šventė (darbų pristatymas ir apdovanojimai) Zarasų r. savivaldybės viešosios bibliotekos konferencijų salėje (Zarasai, D. Bukonto g. 20, 2-as aukštas):

* susitikimas su meno žmonėmis – kūrybinės paskaitos, pokalbiai;
* vaizdo darbų peržiūra arba „gyvas“ eilėraščio-dainos/kompozicijos atlikimas;
* pietūs ant bibliotekos stogo;
* geriausių fotografijų parodos atidarymas ir kūrybos skaitymas;
* nugalėtojų apdovanojimas;
* ekskursija po Zarasus / Zarasų apylinkes.

**BAIGIAMOSIOS NUOSTATOS**

Konkurso organizatoriai pasilieka teisę darbus neatlygintinai publikuoti ir reprodukuoti savo nuožiūra.

Kiekvienas dalyvis patvirtina ir užtikrina, kad pateiktas darbas yra originalus kūrinys, sukurtas savarankiškai ir nepažeidžiant kito asmens ar autoriaus teisių.

Darbe draudžiama naudoti informaciją, kuri žemintų kitus žmones, vaizdai negali būti kurstantys tautinę, lyčių, rasių ar socialinę neapykantą ir diskriminaciją, įžeidžiantys visuomenės moralės principus, kultūrines ar religines vertybes, negali būti vartojama nenorminė leksika.

Renginio metu bus fotografuojama ir filmuojama, nuotraukos bei vaizdo įrašai viešinami.

Autorių sutikimu su šiomis sąlygomis laikomas dalyvio anketos atsiuntimas (priedai Nr. 1, Nr. 2).

**PRIEDAS Nr. 1**

MOKINIŲ **EILĖRAŠČIŲ EKRANIZACIJŲ** KONKURSO

ANKETA

1. Informacija apie konkurso dalyvių grupę:

|  |  |
| --- | --- |
| Dalyvių grupės pavadinimas  |  |
| Grupės nariai (vardai, pavardės, amžius) |  |
| Mokykla (miestas, adresas), klasė |  |
| Vieno iš grupės narių el. pašto adresas |  |

2. Informacija apie video darbą:

|  |  |
| --- | --- |
| Darbo pavadinimas Eilėraščio autorius ir pavadinimas |  |
| Video darbo aprašymas (iki 100 žodžių) |  |

3. Informacija apie pagalbą:

|  |  |
| --- | --- |
| Konsultavusio mokytojo vardas, pavardė, tel. nr.  |  |
| Mokykla  |  |

4. Informacija dėl asmens duomenų:

|  |  |
| --- | --- |
| Sutinku, kad Zarasų „Ąžuolo“ gimnazija tvarkytų šioje anketoje nurodytus duomenis konkurso organizavimo ir įgyvendinimo tikslais. |  *(parašas)* |

**PRIEDAS Nr. 2**

MOKINIŲ **FOTOGRAFIJOS IR POEZIJOS** KONKURSO

ANKETA

1. Informacija apie konkurso dalyvį:

|  |  |
| --- | --- |
| Dalyvis (vardas, pavardė, amžius) |  |
| Mokykla (miestas, adresas), klasė |  |
| El. pašto adresas |  |

2. Informacija apie fotografiją / fotografijų ciklą:

|  |  |
| --- | --- |
| Fotografijos ar fotografijų ciklo pavadinimas  |  |
| Dalyvio sukurtas poetinis tekstas  |  |

3. Informacija apie pagalbą:

|  |  |
| --- | --- |
| Konsultavusio mokytojo vardas, pavardė, tel. nr. |  |
| Mokykla |  |

4. Informacija dėl asmens duomenų:

|  |  |
| --- | --- |
| Sutinku, kad Zarasų „Ąžuolo“ gimnazija tvarkytų šioje anketoje nurodytus duomenis konkurso organizavimo ir įgyvendinimo tikslais. |  *(parašas)* |